Marina Baixa

A Marina Baixa (en valenciano Marina Baixa) ye una comarca valencianoparlant d'o sud d'o País Valenciano, situada en a provincia d'Alicant. A suya capital tradicional ye La Vila Joiosa pero lo mayor nuclio urbán y la suya capital economica ye Benidorm. Cheografía A Marina Baixa ye una comarca de costa, pero a la vez a-saber-lo montanyosa. Se puet dividir en dos partes, a linia de costa y as vals interiors. Tien grans sierras y montanyas como lo Puig Campana, a Sierra d'Aitana, a Sierra Bèrnia u a Sierra de la Xortà y ríos propios como l'Amadòrio, l'Algar u lo Guadalest. Mugas Muga a lo norte con o Condau y la Marina Alta, a l'este y a lo sud con a mar Mediterrania, a lo sud-este con l'Alicantín y a l'ueste con l'Alcoyán. Economia Encara que se pueden destacar bellas industrias tradicionals d'a comarca, como son a industria d'o chicolate en la Vila Joiosa u o cultivo d'a niespola en Callosa d'en Sarrià, l'actividat mas propia d'ista comarca ye lo turismo. Toz os municipios costers han teniu un gran creiximiento de población debida a lo gran fluxo de turistas, y tamién os municipios d'interior han frenau la perda de población debiu a la plegada de nuevos habitants procedents d'o norte d'Europa. Aintro d'ista comarca se sitúa l'enclau turistico mas important de toda Espanya, la villa de Benidorm. También se i pueden trobar numerosos parques tematicos y d'ocio, como Terra Mítica, Terra Natura u Aqualandia. Vinclos externos Se veigan as imáchens de Commons sobre Marina Baixa.